**ZUUNJOH** ZAJEDNICA UDRUGA UZGAJAČA NJEMAČKIH OVČARA HRVATSKE

**** HRVATSKA, 10000 ZAGREB , ILICA 61

OIB 66349707887 / IBAN HR8423600001101631447

WWW.ZUUNJOH.HR

ČLANICA HKS , F.C.I. , WUSV

*Koprivnica, 20. 02. 2021.*

***Izvješće IZVRŠNOG ODBORA ZUUNJOH-a za 2020. gODINU***

*Poštovane kolegice i kolege , članovi zajednice !!!!*

*Temeljem čl. 28. Statuta ZUUNJOH-a, podnosim Skupštini Izvješće rada Izvršnog odbora , te aktivnostima udruga u sastavu zajednice za godinu 2020.*

*S obzirom na trenutačnu situaciju koju smo se vjerojatno svi mi i pomalo priviknuli i nenormalno nam je nažalost prisilno postalo normalno , drugu godinu za redom prisiljeni smo održati Skupštinu zajednice online , tj. putem e-maila. Svima vama dostavljena će vam biti sva izvješća , novi poslovnik o radu Skupštine ,i glasački listić , nakon izbora primit će te glasački list broj 2 za izbor tijela .*

*Da bi na vrijeme proveli Skupštinu potrebna nam je i vaša ažurnost da nam pošaljete vaše glasačke listiće ( ovjerene , slikane ili u programu pdf skenirane ) na adresu zajednice da bi mogli odraditi do kraja zaključke i zapisnike te ih predali mjerodavnim institucijama .*

***RAD UDRUGA***

*U prošloj godini imali smo dovoljno prijavljenih manifestacija koje nažalost zbog situacije nisu bile u mogućnosti da se održe . Jedina udruga koja je iskoristila ljetnu sezonu te popuštanje mjera bila je udruga Split . Kako sam i rekao na otvorenju izložbe tko bi rekao da će Split biti prva izložba ,a nadamo se i ne zadnja u tekućoj godini . Nažalost moje riječi su se obistinile .*

*Prva i zadnja izložba u godini 2020.*

*Split : Šta reći o izložbi i kerungu , veliki korak unaprijed za organizaciju , odlično ugostiteljstvo , zabava i druženje . Sigurno dobar pomak u kvaliteti organiziranja manifestacije koja je bila veliki problem organizacijskom odboru udruge .*

*Uglavnom zadovoljavajuća kvaliteta pasa , odlična atmosfera i sigurno dobra preporuka i za ovu godinu da se Split posjeti .*

*Uz Split jedina udruga koja je održala manifestaciju ( kerung ) bila je udruga Međimurske županije , koja je nakon ponovnog okupljanja primljena kao aktivna u ZUUNJOH .*

*O kvaliteti rada navedene udruge i održane manifestacije nije potrebno razglabati jer je udruga te njezino vodstvo više nego iskusno u organiziranju manifestacija pogotovo radne kinologije .*

*Nažalost ostale udruge nisu imale mogućnost organiziranja manifestacija što se iskreno nadam neće odraziti na njihov rad u ovoj godini . Po prijavljenim manifestacijama ova godina trebala bi biti više nego uzbudljiva za sve nas izlagače , naravno ako se mjere stožera ublaže i dozvole se okupljanja .*

*Svi koji imaju u planu organizaciju manifestacija moraju biti svjesni da organizacija nekada i danas nije ista te da obaveze kao što su obavezna dezinfekcija te nošenje zaštitnih maski biti će sigurno obavezni. To je situacija na koju se moramo svi priviknuti i ne otežavati rad udrugama , nego pomoći da se manifestacije održe pod posebnim mjerama bez posljedica na same organizatore .*

*Pokušali smo odraditi jesenski kerung u Koprivnici ali to je jednostavno bilo nemoguće za izvesti iz nama dobro poznatih razloga .*

***INFORMIRANJE ČLANSTVA***

*Kao i prijašnjih godina sve informacije koje su naši članovi mogli dobiti odvijale su se preko web stranice zajednice kao i preko društvenih mreža . Posebno su bile važne informacije koje smo dobivali od WUSV a odnosile su se na promjene u pravilima uzgoja te učestvovanja na glavnim uzgojnim izložbama .*

***ČLANSTVO ZUUNJOH-a ZA GOD.2020.***

*ZUUNJOH je tijekom 2020. g. brojio 17 članica , popis po udrugama izgleda ovako :*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| *UUNJO* | ***2020*** | ***2019*** | ***2018*** | ***2017*** | *2016.* | *2015.* | *2014.* | *2013.* | *2012.* | *2011.* | *2010.* |
| *1. Zagreb* | *33* | *30* | *36* | *31* | *35* | *30* | *27* | *23* | *22* | *17* | *20* |
| *2. Zagreb. županija* | *14* | *17* | *25* | *25* | *22* | *14* | *10* | *14* | *17* | *12* | *17* |
| *3. Osijek* | *18* | *15* | *17* | *19* | *11* | *14* | *11* | *14* | *17* | *13* | *10* |
| *4. Rijeka* | *21* | *22* | *21* | *23* | *21* | *17* | *16* | *20* | *18* | *18* | *17* |
| *5. Istra* | *8* | *10* | *8* | *9* | *7* | *9* | *10* | *13* | *12* | *10* | *10* |
| *6. Bjelovar* | *4* | *6* | *12* | *11* | *11* | *11* | *10* | *11* | *10* | *10* | *10* |
| *7. Križevci* | *12* | *12* | *15* | *14* | *13* | *11* | *10* | *10* | *13* | *11* | *14* |
| *8. Čakovec* | *12* | *0* | *0* | *1* | *10* | *10* | *10* | *10* | *14* | *7* | *8* |
| *9. Varaždin* | *9* | *18* | *14* | *11* | *10* | *10* | *11* | *8* | *10* | *9* | *10* |
| *10. Zadar* | *10* | *10* | *10* | *10* | *10* | *10* | *10* | *10* | *10* | *11* | *10* |
| *11. Požega* | *10* | *12* | *10* | *10* | *10* | *10* | *10* | *10* | *10* | *10* | *10* |
| *12. Karlovac* | *15* | *16* | *11* | *16* | *24* | *10* | *3* | *10* | *10* | *10* | *10* |
| *13. Pula* | *0* | *0* | *0* | *-* | *-* | *-* | *-* | *-* | *-* | *-* | *10* |
| *14. Koprivnica* | *13* | *16* | *10* | *11* | *10* | *10* | *10* | *10* | *10* | *10* | *10* |
| *15. Sisak* | *0* | *0* | *0* | *-* | *-* | *-* | *-* | *-* | *-* | *-* | *8* |
| *16. Split* | *15* | *16* | *16* | *16* | *15* | *8* | *9* | *10* | *8* | *8* | *8* |
| *17. Vinkovci* | *7* | *9* | *10* | *7* | *6* | *7* | *7* | *8* | *9* | *5* | *8* |
| *18. Dubrovnik* | *7* | *18* | *8* | *10* | *8* | *14* | *10* | *10* | *14* | *12* | *9* |
| *19. Viškovo* | *11* | *7* | *11* | *11* | *10* | *11* | *9* | *13* | *11* | *16* | *-* |
| *20. Sl. Brod* | *0* | *0* | *0* | *2* | *5* | *10* | *7* | *10* | *-* | *-* | *-* |
| ***Ukupno*** | ***219*** | ***234*** | ***234*** | ***237*** | ***238*** | ***216*** | ***190*** | ***214*** | ***215*** | ***189*** | ***199*** |

*- Pad broja članova - Podizanje broja članova - isti broj članova*

*ZUUNJOH je 2020. god. završio s ukupno 219 članova, što je u odnosu na 2019. godinu umanjeni broj članova za 15 osoba .*

*Nekoliko udruga imaju broj članova ispod minimalnih deset , u ovoj godini te udruge morat će ispuniti kvotu od deset članova.*

*Najveći pad broja članova bilježi UUNJO Bjelovar , UUNJO Zagrebačke županije drugu godinu za redom te Varaždin i Dubrovnik .*

*Porast članova bilježe udruge Zagreb , Osijek , Viškovo te novo primljena i aktivirana udruga Međimurske županije . Njima posebno moram čestitati na aktivnosti, održavanju radnih ispita , kerunga i konstantnim radom koji obavljaju u svojoj udruzi . Takvim aktivnostima i trudom sigurno najviše pridonosi postojanje vlastitog terena za rad sa psima gdje se mogu članovi okupljati na svakodnevnoj bazi .*

***ODNOSI SA HKS-om I WUSV***

***HKS***

*Na ovu temu svake godine sam opširno pisao . Ove godine mogu samo napisati :*

*izbor Predsjednika HKS-a, da uz svoje suradnike članove IO HKS-a uvrsti i mene kao predstavnika ZUUNJOH-a , dovoljno govori o suradnji i povjerenju koje HKS ima prema nama.*

*Kao najbrojnija i najuređenija udruga u sastavu HKS-a mislim da smo to prvenstveno pridonijeli svojim radom , korektnim odnosima i suradnji zadnjih nekoliko godina .*

*Ovakva suradnja nužna je i mora se nastaviti i u budućnosti .*

*Da bi održali povjerenje koje imamo potrebni ste nam svi VI ! Vaš rad i zalaganje u kinologiji te poštivanje pravilnika što je iznimno važno .*

***WUSV***

*U protekloj godini samim početkom obaviješteni smo da naša Nada zbog osobnih razloga nije više u mogućnosti nam odrađivati komunikaciju sa WUSV .*

*Taj zadatak sam preuzeo na sebe i do sada komunikacija se odrađuje redovito i na obostrano zadovoljstvo .*

*Svi upiti , zamolbe rješavali smo brzo i u rokovima . Sve informacije koje smo dobivali od WUSV proslijđivali smo našim članovima tako da je svaki naš član uz malo truda i praćenja web stranice i društvenih mreža mogao biti u toku i upoznat sa aktualnim događanjima u svezi naše pasmine .*

***RADNA KINOLOGIJA***

*U prošlom izvještaju napomenuo sam da nam predstoji sastanak i razgovori sa novim vodstvom ŠRK-a . Taj sastanak se i dogodio međutim ne sa onakvim rezultatima koje sam očekivao .Povećane kontrole održavanja radnih ispita od strane ŠRK , slanje na skoro svaki ispit kontrolora , nova pravila u svezi prijavljivanja radnih ispita nije put prema dobroj suradnji dvije organizacije koje moraju surađivati . Zahtjev od ključnih ljudi radne kinologije o promjenama uzgojnog pravilnika naše pasmine nisu bila podržana od strane IO HKS-a .*

*Šta nam budućnost donosi teško je prognozirati ali u svakom slučaju nadam se razumu od strane vodstva radne kinologije i razumijevanju problematike pasmine .*

*O održanim radnim ispitima i aktivnosti radne kinologije više u izvještaju povjerenika Gosp.Kličeka .*

***FINANCIJE***

*Financijski izvještaj kao i svake godine poslan je na uvid Nadzornom odboru .*

*Izvještaj odbora šaljemo vam svima na uvid .*

*S obzirom da nismo imali manifestacije u organizaciji same zajednice nismo imali niti troškova . Novac koji smo morali uplatiti za rezervaciju spavaćih soba za organizaciju glavne uzgojne izložbe uz razumijevanje poglavarstva grada Zagreba vraćen nam je u cijelosti .*

*Članarine su redovito uplaćivane od strane udruga po povoljnijoj cijeni ,a što je u skladu sa odlukom Izvršnog odbora zajednice .*

*Udruga Halubje uplatila je dug i sa time svi članovi udruge su punopravni i mogu se koristit uslugama zajednice .*

*Na početku mandata preuzeo sam vođenje zajednice sa saldom od 34.968,28 kn , danas nakon 4 godišnjeg mandata uz ulog kupovine šatora , manjak prihoda sa organizacije glavne uzgojne izložbe u Bjelovaru , saldo na 31.12.2020 ., iznosi 69.840,19 kn .*

*Taj iznos bio bi naravno veći da smo imali organizaciju predviđenih manifestacija .*

*Zajednica ima dobru financijsku situaciju koju iz godine u godine treba povećavati te u budućnosti razmišljati o ulaganju u kupovinu potrebnih rekvizita za održavanje uzgojnih pregleda ( kerunga ) te testa naravi ( wesen test ) koji polako ulazi i na naša vrata kao obveza.*

*Na dan 31.12.202. ZUUNJOH nema dugovanja niti pristiglih neplaćenih računa .*

*Financijsko izvješće predano je mjerodavnima institucijama na uvid .*

*U ovom izvješću predstavljam i vama na uvid poslovanje u godini 2020.*

|  |  |  |  |
| --- | --- | --- | --- |
| **ZAJEDNICA UDRUGA UZGAJIVAČA NJEMAČKIH OVČARA HRVATSKE** | |  |  |
| **10000 ZAGREB, ILICA 61** |  |  |  |
| **OIB 66349707887** |  |  |  |
|  |  |  |  |
| **FINANCIJSKO IZVJEŠĆE 1.01.2020. DO 31.12.2020.G.** | | | |
|  |  |  |  |
| **I P R I H O D I** | **AOP OZNAKA** | **2020.g.** |
| 1. Članarine UUNJO | \*002 | 19.700,00 |
| 2. Suglasnosti za izložbe i kerung (Čakovec 8572+dug Viškovo 2018.g. 1600) | \*008 | 10.172,00 |
| 3. Prihodi po izl.rn. HD for. DNA set (vet.stanica BJ) | \*008 | 1.591,62 |
| 4. Donacije građana | \*009 | 0,00 |
| 5. Ostali prihodi (saldo HPB 31.12.2018.) | \*010 | 0,00 |
| 6. Kamata a-vista | \*011 | 5,04 |
| **UKUPNO PRIHODI** |  | **31.468,66** |
|  |  |  |
| **II R A S H O D I** | **AOP OZNAKA** |  |
| 1. Naknade sl.putovanja osobama izvan rad.odnosa | \*021 | 0,00 |
| 2. Izdaci za usluge (pošta, , održ.web str. 1650 kn, , knjigovodstvo 750,00 kn i ost.poštarina | \*022 | 2.631,00 |
| 2. Izdaci za usluge - ino dobavljači speziallausstellung + korung | \*022 | 9.078,24 |
| 3. Izdaci za materijal i energiju (uredski, sitan inv.energija) potr.mat. | \*023 | 0,00 |
| 4. Izdaci za kamate i usluge platnog prometa | \*024 | 1.153,42 |
| Tečajne razlike EUR-skog računa-srednji tečaj HNB |  | 85,17 |
| 5. Izdaci za dane donacije | \*025 | 0,00 |
| 6. Izdaci za nabavu dugotrajne imovine | \*026 | 0,00 |
| 7. Ostali izdaci ( reprezentacija) | \*027 | 0,00 |
| 7. Ostali izdaci (članarina WUSW, kotizacija) | \*027 | 6.473,42 |
| Ostali izdaci (premije osiguranja) | \*027 | 0,00 |
| Ostali izdaci (nastup Modena cro team) | \*027 | 0,00 |
| Ostali izdaci - usluge noćenja | \*027 | 0,00 |
| **UKUPNO TROŠKOVI** |  | **19.421,25** |
|  |  |  |
|  |  |  |
| **III VIŠAK PRIHODA 01.01.-31.12.2020. GOD.** |  | **12.047,41** |
| **VIŠAK PRIHODA PRENESEN 31.12.2019.** |  | **57.792,78** |
| **UKUPNO VIŠAK PRIHODA NA DAN 30.12.2020.** |  | **69.840,19** |
|  |  |  |
| **Saldo Žiro-računa 31.12.2020.** |  |  |
| **Saldo kunskog računa ZABA** |  | **68.277,49** |
| **Saldo deviznog računa ZABA (207,34 E)** |  | **1.562,70** |
| **Saldo HPB računa** |  | **0,00** |
| **Saldo blagajne** |  | **0,00** |
| **UKUPNO:** |  | **69.840,19** |

***ZAKLJUČAK***

*S obzirom da je kraj mandata te da su prošle 4 godine vodstva zajednice u ovom sastavu , pročitao sam svoju prezentaciju sa kojom sa se predstavljao na izborima .*

*Skoro sva obećanja su ispunjena osim dva ,a to su :*

*- licenciranje udruga*

*Za koje smatram da je neprimjereno u situaciji kakva je danas .*

*Kada smo sretni da se bilo tko želi prihvatiti organizacije bilo koje manifestacije , da dijelimo udruge na one koje rade ili one koje iz nekog razloga nisu više u mogućnosti organizirati manifestacije nije kolegijalno i mislim da bi narušilo dobru atmosferu između udruga . –*

*- priznavanje HD ED Kroatien od strane SV .*

*Jednostavno WUSV na nekoliko naših upita i zamolbi nisu htjeli prihvatiti našu ideju te smo bili u nemogućnosti isto ostvariti .*

*-Nakon 4 godine rada i truda , dojam je da smo dosta radili ali da smo mogli i više . Svojim najvećim uspjehom smatram smirivanje situacije unutar članova zajednice , smirivanje i stjecanje povjerenja krovne organizacije HKS-a . , uvrštavanje organizacije uzgojnih f.c.i. pregleda ,poboljšanje uzgojnih pravilnika zajednice , poštovanje koje danas zajednica ima od strane WUSV , preuzimanje organizacije glavne uzgojne izložbe i prvenstveno poboljšanje financijske situacije zajednice i njezine stabilnosti .*

*Danas kada pišem ovo izvješće ponosan sam sa svojim radom a ujedno i tužan jer nije pristigla niti jedna kandidatura od drugih članova za Predsjednika zajednice .*

*S obzirom da sam jedini kandidat molim vas da podržite moju kandidaturu i glasate uredno na listiću kojeg vam šaljem u prilogu .*

*Ujedno i najavljujem da će ovo biti vjerojatno zadnji moj mandat kojeg mislim odraditi kao čelni čovjek zajednice .Osobno smatram da u svakoj udruzi i zajednici jedan mandat je premalo a dva više nego dovoljno da se ideje jednog vodstva pretvore u stvarnost .*

*Isto tako moje osobno mišljenje je da je za svaku udrugu poželjno nakon dva mandata promjena vodstva i osvježenje vodećeg kadra .*

*Nadam se da nakon ovog predstojećeg mandata biti će dovoljno nasljednika za izbor vodstva zajednice .*

*Nadam se da se uskoro svi ponovno vidimo na izložbama , družimo kao što smo se nekada te da ovo ludilo koje nam je svima promijenilo živote jednom prestane .*

*Hvala vam na pozornosti.*

*Miroslav Kuzmić*

*predsjednik ZUUNJOH-a*

***E-pošta:*** [***zuunjoh@gmail.com***](mailto:zuunjoh@gmail.com) ***Web : www.zuunjoh.hr***